OpenLLM-France/wikimedia huggingface dataset:
# Entrismo

Entrismoa erakunde politiko batera beste joera politiko bateko kideak sartu eta eragitea da, erakunde politiko horren norabidea eta jarduera aldatzearren. Historian, troskistak izan ziren taktika politiko hori asmatu eta garatu zutenak, alderdi sozialista erreformistetan sartuz, alderdi horiek iraultzaile bihurtze aldera.

## Kanpo estekak

* Datuak: Q1755592
* Multimedia: Entryism / Q1755592
# Entropiarena

Entropiarena Iban Zalduak idatzitako ipuin bat da.

## Kontalaria

Ipuina lehenengo pertsonan dago idatzita, narratzailea protagonista delako eta dena haren ikuspuntutik kontatzen duelako. Beraz, istorio honen kontatzailea ez-fidagarria da.

## Pertsonaia nagusiak

1. Protagonista.
2. Arantxa. (Protagonistaren emaztea)
3. Marrubi (protagonistaren ikaslea eta maitalea).

## Ipuinaren laburpena

Entropiarena deituriko ipuina, ez ditu pertsonaia askorik. Istorio labur honen protagonista nagusiak: Arantxa (protagonistaren emaztea), protagonistaren ikaslea eta protagonista bera dira.
Pertsonai nagusiena, ez garbitasunarekin asko kezkatzen den horietakoa. Arantxarekin, emaztearekin, eztabaidak izaten ditu garbitasunaren edo txukuntasunaren kontuak direla-eta. Protagonistak, Arantxa Georgian dagoen bitartean, ez du etxean ezer garbitzen. Beraz, esan dezakegu zikinkeriak jaten duela.
Aitzitik, Arantxa oso arduratsua da eta etxea oso garbi mantentzea gustatzen zaio, agian gehiegi. Horregatik, Arantxak askotan kargu hartzen dio bere gizonari. Ipuinean Arantxa eta protagonistaren arteko harremanaren ikurra den trofeo bat agertzen da. Trofeoaren kokapena, trofeoaren itxura Arantxarentzat garrantzi berezia du. Trofeoan jotzen duten eguzki-izpiak nondik nora jotzen duten ere zaintzen du Arantxak.
Etxeko txukuntasun kontuen gainean, protagonista eta emaztea askotan eztabaidan ibiltzen dira. Baina Arantxa Georgiara joaten da eta protagonista ez da etxea garbi mantentzeaz arduratuko. Hark deituriko “arratoiak”, hauts-pilotak, gero eta ugariagoak dira etxean. Protagonista etxean alferkeriatan murgiltzen da, zabor-janaria jaten du, ez ditu hondarrak batzen... Gaztarora itzuli nahian edo hasiko da manifestazioetara joaten, polizien aurretik korrika egiten. Han, harriak ertzaintzeei botatzen die, baina soilik dibertigarria iruditzen zaiolako, ez ideologia kontuengatik.
Behin, bere ikasle batekin topo egiten du. Denboraldi luzez egoten dira harremanetan. Protagonistaren etxean larrua jotzera joaten dira nahiz eta ondoegi konpondu ez. Baina, ikasleak trofeoa ukitzen du eta komentario itsusiak egiten ditu trofeoari buruz. Horrek, haserrea eragiten dio protagonistari. Pentsatu gabe, bere ikasleari zaplazteko bat ematen dio. Ikaslea haserre, haren etxetik joaten da.
Aste horretako egun batean, Arantxa Georgiatik bueltatzen da eta etxea oso txukun aurkituko du, protagonista egun batzuk lehenago garbitzen egon zelako. Protagonistak ongietorri atsegina egiten dio Arantxari, besarkada bat eta guztiz.
Ipuinaren amaieran hasierako egoerara itzuliko direla ematen du.
# Entrophospora

Entrophospora Glomeromycota filumeko Acaulosporaceae familiako onddo espezie bat da. Izena grezierazko en (barrukoa), trofo (elikatua edo hazia) eta spora (espora) hitzetatik dator. Deskribapen orokorra 2011n egin zen.
# Entsalada greko

Entsalada grekoa (grezieraz: χωριάτικη σαλάτα) Grezian egindako entsalada bat da herrialde horretako osagai bereizgarriekin. Jatorrizko entsaladak tomatea, luzokerra, piperra eta tipula gorria ditu, guztia gatzarekin, piperbeltzarekin eta oreganoarekin eta oliba olioz maneatua. Guzti horretara feta gazta zatiak, kaparrak eta kalamata olibak gehituko dira. Uraza, jende gehienak uste duenaren aurka, oso arraroa da entsalada grekoan.

## Kanpo estekak

* Datuak: Q240801
* Multimedia: Greek salad / Q240801
# Entrín Bajo

Entrín Bajo Badajozko udalerria da, Tierra de Barros eskualdean dagoena.
2009ko urtarrilaren 1eko erroldaren arabera 602 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1605952
* Multimedia: Entrín Bajo / Q1605952
# Eulojio Bengoa

Eulojio Bengoa Akordagoitia, izengoitiz Akordagoitia (Ereño, Bizkaia, 1873ko martxoaren 4a - San Buenaventura, Sevilla, Espainia, 1952ko maiatzaren 17a) Bizkaiko idazle eta misiolaria izan zen. Berak idatziriko artikuluak Euskal Esnalean eman ziren argitara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257407
# Eulychnia acida

Eulychnia acida Txilen dagoen Cactaceae familiako landare loreduna da.

## Deskribapena

Landarea zuhaitz-formako kaktusa da, batez ere zutabe-formaziokoa, hazkuntzan adarkatzen dena, oinarri bakarreko enbor batekin, hiru metroko diametroa duen koroa oparoa garatuz. Tenperatura-eremuaren eta mikroklimaren araberako altuera desberdinetara iristen da, 1,5 eta 6 m bitartekoa, adar asko dituena. Arantza malgu luzeak ditu, batzuetan sendoak. Loreak tamaina ertainekoak dira, arrosatik zuri koloreko petalo laburrekin.

## Erreferentziak

* ↑ «Tropicos | Name - Eulychnia acida» tropicos.org.

## Kanpo estekak

* Datuak: Q1373906
* Multimedia: Eulychnia acida / Q1373906
* Espezieak: Eulychnia acida
# Eulophonotus

Eulophonotus Cossidae familiako tximeleta genero bat da. Bere espezie tipoa Eulophonotus myrmeleon da.

## Espezieak

| Espeziea | Egoera |
| Eulophonotus armstrongi | daturik gabe |
| Eulophonotus congoensis | daturik gabe |
| Eulophonotus elegans | daturik gabe |
| Eulophonotus hyalinipennis | daturik gabe |
| Eulophonotus myrmeleon | daturik gabe |
| Eulophonotus nigrodiscalis | daturik gabe |
| Eulophonotus obesus | daturik gabe |
| Eulophonotus stephania | daturik gabe |
| Eulophonotus stephanius | daturik gabe |

## Kanpo estekak

* Datuak: Q13936459
* Multimedia: Eulophonotus / Q13936459
* Espezieak: Eulophonotus
# Eulytoceras

Eulytoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12257409
* Multimedia: Eulytoceras / Q12257409
# Eultz

Eultz Allingo kontzejua da. 2007ko urtarrilaren 1eko erroldaren arabera, herriak 63 biztanle ditu.

## Demografia eta biztanleria

Eulzko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 82 | 79 | 73 | 71 | 64 | 49 | 50 | 51 |

## Kanpo estekak

* Datuak: Q3060344
* Multimedia: Eulz / Q3060344
# Eupilio

Eupilio Italiako udalerri bat da. Comoko probintzian kokatuta dago, Lombardia eskualdean. 2.562 biztanle ditu, 6,94 kilometro koadroko azaleran banatuta.

## Mugakideak

Eupiliok honako udalerri hauekin egiten du muga:
Canzo Cesana Brianza Erba Pusiano Bosisio Parini Longone al Segrino Merone

## Kanpo estekak

* Datuak: Q47636
* Multimedia: Eupilio / Q47636
# Euplagia quadripunctaria

Euplagia quadripunctaria Arctiidae familiako tximeleta espezie bat da. Europa osoan hedaturik dago.

## Deskribapena

Heldua 52–65 zentimetro luze da. Aurreko hegalak beltzak dira, banda zuriekin, eta atzekoak laranjak, orban bektzekin.

## Bizi zikloa

Uztailaren eta irailaren artean hegan egiten du, bai egunez, bai gauez. Beldarra espezie askotako belarrez elikatzen da.

## Erreferentziak

* ↑ Euplagia quadripunctaria. Heteropterus, 2000ko uztaila, Gipuzkoako Entomologia Elkartea, heteropterus.org (Noiz kontsultatua: 2023-8-18).

## Kanpo estekak

* Datuak: Q937987
* Multimedia: Euplagia quadripunctaria / Q937987
* Espezieak: Euplagia quadripunctaria
# Epistasi

Epistasia aleloak ez diren geneen arteko elkarrekintzari deritzo, fenotipo bat eragiteko. Ohikoena gene batek bere aleloa ez den beste gene baten adierazpena kontrolatzen duenean ematen dena da. Elkarrekintza horretan gene gainartzaileari epistatikoa deritzo, eta adierazten ez den geneari hipostatikoa. Esan daiteke ere gene epistatikoa fenotipoa baldintzatzen duena dela.
Epistasia, beraz, alelo desberdinen arteko dominantzia mota bat besterik ez da.
Epistasia dago saguen kolorea mugatzen duten bi pare aleloekin. Sagu horietan hiru fenotipo daude: beltza, grisa eta albinoa. A aleloak pigmentazioa eragiten du, eta a aleloak ez du pigmentaziorik sortzen (A gainartzailea izanik a-rekiko). B aleloak kolore grisa eragiten du, eta b aleloak beltza. Hori kontuan hartuta, hainbat konbinazio eman daitezke:
* AABB: grisa
* aabb: albinoa
* AaBb: grisa
* AAbb: beltza
* Aabb: beltza
* aaBB: albinoa
* aaBb: albinoa
* AaBB: grisa
Kasu honetan A aleloa epistatikoa da, saguen kolorea determinatzen duelako beste aleloen (B, b) adierazpenaren gainetik.

## Kanpo estekak

* Datuak: Q751748
* Multimedia: Epistasis / Q751748
# Episterno

Episternoa izan daiteke:
* Ornodunetan, interklabikula deritzon klabikulen arteko erdiko hezur bentrala.
* Artropodoetan: somitoaren alboko zati edo pieza eta, bereziki, intsektuen pleuronaren aurreko eskleritoa.

## Erreferentziak

* ↑ Episterno. Euskalterm, euskadi.eus (Noiz kontsultatua: 2019-11-4).

## Kanpo estekak

* Datuak: Q97206482
# Epistilbita

Epistilbita silikato motako minerala da eta zeolite taldearen kidea da.

## Ezaugarriak

Epistilbita silikato mineralaren formula kimikoa hau da: ${\ce {CaAl2Si6O16 * 5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Epistilbite: Mineral information, data and localities.» www.mindat.org (Noiz kontsultatua: 12-05-2019).
# Epistemologia genetiko

Epistemologia genetikoa ezagutza eskuratu eta garatzeko prozesuak aztertzen dituen arloa, Jean Piagetek garatutako kontzeptu eta teoriak baliatuz. Bereziki, haurren ikasketa-prozesuak ikertzen ditu. Hiru fase bereizten ditu prozesu kognitiboetan: asimilazioa, pertsonak gertaera berriak nabaritzen dituenean, egokitzapena, gertaera horiek egoki interpretatzen direnean, eta, azkenik, oreka.

## Kanpo estekak

* Epistemologia genetikoa, Gizapedian.
# EuroWordNet

EuroWordNet europar hizkuntzentzako sare semantiko sistema bat da. Hauetako hizkuntza bakoitzak bere wordnet propioa garatzen du, baina Interlingual Index (ILI) deritzonean gordetzen diren hizkuntzen arteko loturak daude.
Princetonen jatorrizko WordNetean ez bezala, WordNet gehienak ezin dira doan eskuratu.

## Ikus, gainera

* WordNet

## Kanpo estekak

* (Ingelesez) EuroWordNet
* Datuak: Q5411589
# Euroborg

Euroborg, Herbehereetako Groningen udalerrian dagoen futbol estadio bat da. FC Groningen taldearen jokalekua da.
1971ko ekainaren 16an inauguratu zen eta 22.525 lagunentzako edukiera du.
* Datuak: Q1374804
* Multimedia: Euroborg / Q1374804
# Eurocopter AS332 Super Puma

Eurocopter AS332 Super Puma lau palak dituen eraso-helikoptero utilitarioa da, Aérospatiale eta Eurocopter (egun Airbus Helicopters) enpresek egina. Lehenengo hegaldia 1978an egin zuen eta Aérospatiale SA 330 Puma modeloa ordezkatu zuen.

## Kanpo estekak

* Datuak: Q12257149
* Multimedia: Airbus Helicopters H215 Super Puma / Q12257149
# Eurocopter AS350 Écureuil

Eurocopter AS350 Écureuil motor bakarreko helikoptero arina da, Aérospatiale eta Eurocopter (egun Airbus Helicopters) enpresek egina. Lehenengo hegaldia 1974an egin zuen eta bi aldaera ditu: Eurocopter AS 355 Ecureuil 2 eta Eurocopter EC 130. Ertzaintzak erabiltzen du.

## Kanpo estekak

* Datuak: Q39668
* Multimedia: Airbus Helicopters H125 Écureuil / Q39668
# Espeusipo

Espeusipo (antzinako grezieraz: Σπεύσιππος; c. K.a. 408 – K.a. 339/8) greziar filosofo bat zen, Eurimedonte Mirrinosekoa eta Potoneren semea eta Platonen iloba, Potoneren aldetik. Atenasen jaio zen K.a. 393an, eta, gutxi gora-behera, K.a. 339an hil zen.
Bere osaba zen Platonen ondorengoa izan zen Atenaseko Akademiaren zuzendaritzan, postu hau K.a. 357an hartu zuelarik. Bere lanari buruz, txatalezko bertsio batzuk baino ez dira mantentzen.
Aristotelesen arabera, Pitagorasen zenbakien teoria erreferentzia bezala utzi zuen, baita ideien teoria edo ideien mundua ere.
* Datuak: Q325955
* Multimedia: Speusippus / Q325955
# Esperstedt (Turingia)

Esperstedt Alemaniako udalerria da. [] estatuan dago, [] barrutian. 2014an biztanle zituen kilometro koadrotan banatuta.

## Kanpo estekak

* Datuak: Q572477
* Multimedia: Esperstedt (Bad Frankenhausen) / Q572477
# Espetxe-zigor

Espetxe-zigorra edo kartzela-zigorra askatasunaz gabetzeko zigorra da, non kondenatua kondena-epaiak zehaztutako denboran espetxe batean sartu behar den.
Espetxeratzea mugagabea denean, biziarteko kartzela zigorra esaten zaio.
Eskubideez gabetzeko zigorraren zehaztapena bada ere, doktrina juridikoak aparteko eremu batean kokatzen du, duen garrantziagatik. Zigor penalik ohikoena eta zorrotzena da mendebaldeko ordenamenduetan (heriotza-zigorra izan ezik).

## Erreferentziak

* ↑ Euskalterm: [Zirkulazioa Hiztegia] [2019]
* ↑ Elhuyar Hiztegia

## Kanpo estekak

* Datuak: Q853735
* Multimedia: Imprisonment and detention / Q853735
# Espermatozoide-injekzio intrazitoplasmatiko

Espermatozoide-injekzio intrazitoplasmatikoa (EIIZ) ernalketa lortzeko espermatozoide bat obuluaren zitoplasman zuzenean sartzen duen teknika da, in vitro ernalketan zenbaitetan aplikatzen dena. Desberdintasunak daude teknika honen eta in vitro ernalketa klasikoaren artean. Intseminazioaren aurreko eta ondorengo urratsak berdinak dira EIIZrik gabeko in vitro ernalketa klasikorako, intseminazioaren teknika baino ez da aldatzen. EIIZ egiteko, obulu bakoitzeko espermatozoide bat baino ez da behar; aldiz, EIIZrik gabeko in vitro ernalketa klasiko batean 50.000 eta 100.000 artean behar dira, espermatozoideak berak sartzeko obuluaren hesiak gainditu behar baititu. Ernaldu ondoren, obulua preenbrioi bihurtzen da eta umetokira transferitzen da bere garapenarekin jarraitu ahal izateko.
EIIZ teknikaren bidezko lehen giza haurdunaldia 1991n izan zen, Gienpiero Palermo doktoreak eta bere laguntzaileek egina.

## Enbrioi - transferentzia

Kanula bat erabiltzen da enbrioi-transferentzia egiteko. Kanula hori leuna baina gogorra izan behar da, erraz apur ez dadin. Gainera luzera jakin bat izan behar du eta muturrak ezin du minik egin. Gainera, malgua izan behar da.
Urratsak:
* Espekulua kokatu
* Umetokiaren lepoa garbitu
* Umetokiaren lepoan dagoen mukiaren xurgapena
* Ekografia abdominala eta transferentzia testa enbrioia kanulan jarri aurretik.
* Enbrioia umetokiaren hondoaren 1-2 cm-tara jarriko dugu.
* Kanula atera
* Mikroskopioarekin kanula egiaztatuko dugu, enbrioia atera dela ikusteko. Enbrioia oraindik kanulan baldin badago, prozesua errepikatuko dugu.

## Erreferentziak

* ↑ Euskalterm: [Kontsulta-fitxak] [1998]
* ↑ Euskalterm: [Bioetika Hiztegia] [2016]
* ↑ Palermo, G.; Joris, H.; Devroey, P.; Van Steirteghem, A. C.. (1992-07-04). «Pregnancies after intracytoplasmic injection of single spermatozoon into an oocyte» Lancet 340 (8810): 17–18. doi:10.1016/0140-6736(92)92425-F. ISSN 0140-6736. PMID 1351601..

## Kanpo estekak

* Datuak: Q28700
* Multimedia: Intracytoplasmic sperm injection / Q28700
# Espermizida

Espermizida espermatozoideak suntsitzeko gai den substantzia da. Kontrazepzioko metodo gisa erabil daiteke, hainbat modutan prestatua (obulu baginalak, kremak, etab.). Normalean, kontrazepzio-hesiko metodoen eraginkortasuna handitzeko erabiltzen dituzte, hala nola gizonezkoentzako/emakumentzako preserbatiboak edo diafragma, edo bakarrik, baginako obuluetan. Osagai aktibo ohikoena nonoxinol-9 da, baina pertsona batzuk alergikoak dira. Bentzalkonio kloruroa, klorhexidina, menfegola, oktoxinol-9 eta sodio dokusatoa ere erabil daitezke.
Erabilera topikoko substantzia hauek ez dute GIBaren infekzioaren kontra babesten; aitzitik, baginan edo uzkian eragin dezaketen narritadurak GIBaren transmisiorako arriskua handiagotu dezake.
Behar bezala erabilita, eraginkortasun-maila % 91 ingurukoa da; aldiz, erabiltzaileak akatsen bat egiten badu, eraginkortasuna % 30era murrizten da.

## Erreferentziak

* ↑ Euskalterm: [Ginekologia Hiztegia] [2015]
* ↑ Euskalterm: [Hiesa Hiztegia] [2016]
* ↑ (Ingelesez) WebMD. Spermicide for Birth Control - Topic Overview. .

## Kanpo estekak

* Datuak: Q513122
* Multimedia: Spermicides / Q513122
# Espesartina

Espesartina silikato motako minerala da eta garnet taldearen kidea da.

## Ezaugarriak

Espesartina silikato mineralaren formula kimikoa hau da: ${\ce {Mn2+3Al2(SiO4)3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 - 7,5 da.

## Erreferentziak

* 1 2 (Ingelesez) «Spessartine: Mineral information, data and localities.» www.mindat.org (Noiz kontsultatua: 12-05-2019).
# Ernest B. Schoedsack

Ernest Beaumont Schoedsack (Council Bluffs, Iowa, 1893ko ekainaren 8a – Los Angeles konderria, Kalifornia, 1979ko abenduaren 23a) Ameriketako Estatu Batuetako zinema zuzendari, argazkilari eta ekoizlea izan zen, ezaguna 1933ko King Kong filma egiteatik.

## Filmografia

| Filma | Urtea | Lana |
| The Lost Empire | 1924 | Argazki zuzendaria |
| Grass | 1925 | Ekoizle, zuzendaria |
| Eagle Squadron | 1924 | Argazkilaria |
| Greed | 1925 | Argazki zuzendaria |
| Chang: A Drama of the Wilderness | 1927 | Ekoizlea, zuzendaria |
| Gow, the Head Hunter | 1928 | Argazki zuzendaria |
| The Four Feathers | 1929 | Argazki zuzendaria, muntatzaile, zuzendaria |
| Rango | 1931 | Gidoigile, zuzendaria |
| The Most Dangerous Game | 1932 | Zuzendaria |
| King Kong | 1933 | Zuzendaria |
| Son of Kong | 1933 | Zuzendaria |
| Blind Adventure | 1933 | Zuzendaria |
| The Monkey's Paw | 1933 | Hasieraren zuzendaria |
| Long Lost Father | 1934 | Zuzendaria |
| The Last Days of Pompeii | 1935 | Zuzendaria |
| The Lives of a Bengal Lancer | 1935 | Argazki zuzendaria |
| Outlaws of the Orient | 1937 | Zuzendaria |
| Trouble in Morocco | 1937 | Zuzendaria |
| Dr. Cyclops | 1940 | Zuzendaria |
| Mighty Joe Young | 1949 | Zuzendaria |
| This is Cinerama | 1952 | Zuzendaria |
* Datuak: Q1117163
* Multimedia: Ernest B. Schoedsack / Q1117163
# Ernest-Charles Lasègue

Charles Lasègue, izen osoa Ernest-Charles Lasègue izan zena, (Paris, 1816ko irailaren 5a - Paris, 1883ko martxoaren 20a) Frantziako mediku bat izan zen, medikuntzaren hainbat alorretan ikerketak egin zituena. Bere ekarpenik garrantzitsuenak psikiatriaren alorrean izan ziren.

## Biografia

Letretan lizentziatu zen 1838an eta gai horretako irakasle gisa lan egin zuen Lycée Louis-le-Grand-en. Geroago medikuntzan interesa piztu zitzaion Armand Trousseau-ren (1801-1867) obrak ezagutu zituenean. Medikuntza ikasi zuen eta 1847an Parisko Unibertsitatean doktore tesia irakurri zuen. Doktoretza amaitu ondoren, Frantziako gobernuak Errusiako hegoaldera bidali zuen kolera epidemia ikertzeko. Parisera itzuli zenean, Salpêtrière, Pitié eta Necker ospitaleetan aritu zen. 1869an Necker Ospitaleko medikuntza-klinikako irakasle izendatu zuten, kargu horretan egon zen 1883an hil zen arte.
Ehun lan baino gehiago argitaratu zituen, horietako asko Trousseau irakaslearekin lankidetzan. Hauen artean alkoholismoari eskainitako hainbat eta bera izan zen anorexia nerbiosoa deskribatu zuen lehen medikuetako bat, anorexia histerikoa deitu zuena. Oso askotariko gaiak interesatu zitzaizkion, hala nola bertigoa, migraina, epilepsia, katalepsia eta medikuntza legala. Gainera, nortasun anormalaren kontzeptua sortu zuen, ezagunak diren beste nahaste psikiatrikoetan sartu ezin ziren sintoma psikiko desberdinak aurkeztu zituzten gaixoen egoera deskribatzeko.
Ziatika eta hernia diskaleko diagnostikoa egiteko erabiltzen den zeinu klinikoari (Lasègue zeinua) izena eman zion. Horrek, hanka luzatuta daukan eta ohatilan etzanda dagoen gaixoaren aldaka tolestean datza. Zeinua positiboa da, flexioak mina eragiten badu.

## Erreferentziak

* ↑ Who Named It: Ernest-Charles Lasègue. 2011ko abenduaren 8an kontsultatua
* ↑ José L. Fresquet. Instituto de Historia de la Ciencia y Documentación (Universidad de Valencia - CSIC): Charles Ernest Lasègue (1816-1883). 2011ko abenduaren 8an kontsultatua
* ↑ Who Named It: Ernest-Charles Lasègue. 2011ko abenduaren 8an kontsultatua
* ↑ José L. Fresquet. Instituto de Historia de la Ciencia y Documentación (Universidad de Valencia - CSIC): Charles Ernest Lasègue (1816-1883).
* Datuak: Q1191881
* Multimedia: Ernest-Charles Lasègue / Q1191881
# Ernest (Pennsylvania)

Ernest Pennsylvaniako borough bat da. Indiana konderrian kokatua dago. 2010ean 462 biztanle zituen, 0,59 kilometro koadrotan banatuta.

## Ikus, gainera

* Indiana konderria

## Kanpo estekak

* Datuak: Q1132222
# Ernest Alkhat

Ernest Alkhat Bidegain (Iholdi, Nafarroa Beherea, 1951eko uztailaren 24a - Armendaritze, Nafarroa Beherea, 2008ko azaroaren 7a) bertsolaria zen. Lehen bertsoak 14 urterekin bota zituen. Iparraldeko bertsogintzaren ardatzetako bat izan zen 1980-1990 hamarkadan.
Iparraldeko Bertsolarien Lagunak Elkarteak bideraturik, Iparraldeko eskoletan bertsolaritza zabaldu eta bertsotan irakasteaz ere arduratu zen.

## Txapelketak

* Nafarroako Bertsolari Txapelketa
** Txapelduna (2): 1987 eta 1989
** Txapeldunordea (1): 1986
** Finalista (10): 1981, 1982, 1983, 1984, 1985, 1988, 1991, 1992, 1994 eta 1995
* Bertsolari Txapelketa Nagusia
** Parte hartze (3): 1982, 1986 eta 1989

## Sariak

* 1980ko Lauaxeta saria: txapelduna.

## Kanpo Loturak

* Bertsozale.com: Ernest Alkhat
* Ernest Alkhat Euskal Kultur Erakundearen webgunean
* Datuak: Q12257057
# Ernest Benach

Ernest Benach i Pascual (1959ko azaroaren 12a, Reus, Tarragonako probintzia) kataluniar politikaria da. Independentziaren aldeko pentsakera du eta ERC alderdiko kidea da.

## Kanpo estekak

* Ernest Benachen webgunea (Katalanez)
* Datuak: Q3041132
* Multimedia: Ernest Benach i Pascual / Q3041132
# Ernest Bloch

    Ez nahasi Ernst Blochekin.
Ernest Bloch (Geneva, 1880ko uztailaren 24a - Portland, Oregon, 1959ko uztailaren 15a) Estatu Batuetako musikagilea, jatorriz Suitzakoa izan zen. Biolin-jotzailea zen. Lausanako Orkestraren buru izan eta gero, Europa utzi, eta Amerikara jo zuen 1916an. Kaliforniako Unibertsitateko irakasle izan zen 1930era arte. Ganbera-musikarako konposizio ugari sortzeaz gainera, lan hauek egin zituen, besteak beste: Macbeth (opera, 1909) eta Israël: Poèmes juifs (sinfonia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q123234
* Multimedia: Ernest Bloch / Q123234
# Ernest Bevin

Ernest Bevin (Winsford, Somerset, 1881eko martxoaren 9a - Londres, 1951ko apirilaren 14a) britainiar politikari eta buruzagi sindikalista izan zen.
Transport and General Workers' Union sindikatuaren sortzaileetako bat eta idazkari nagusia izan zen 1922tik 1940ra. Alderdi Laboristako kide izan zen eta Lan eta Zerbitzu Nazionaleko ministro izan zen Bigarren Mundu Gerran osatutako koalizio gobernuan. Armadarako eta industria-ekoizpenerako lan-indarren hornidura maximizatzea lortu zuen, gutxieneko grebekin.
Gerraostean Kanpo Arazoetako ministroa izan zen 1945etik 1951ra. Komunismoaren aurka agertu zen, AEBetako finantza-laguntza lortu zuen eta NATOren sorreran parte hartu zuen. Propaganda-bulego baten arduraduna ere izan zen, desinformazioan, antikomunismoan eta kolonialaren aldeko propagandan espezializatua.
Bere agintaldian, Indiaren eta Pakistanen independentzia, Palestinako Agintaldiaren amaiera eta Israelen independentzia ere gertatu ziren.

## Kanpo estekak

* Datuak: Q332365
* Multimedia: Ernest Bevin / Q332365
# Esens

Esens Alemaniako udalerria da. Saxonia Beherea estatuan kokatuta dago, [[Wittmund barrutia|Wittmund]] barrutian. 2014an 7.221 biztanle zituen 21,68 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q509338
* Multimedia: Esens / Q509338